Asimov publicó la Guía Asimov pa la Biblia en dos volumens que comprendeban l'Antigo Testamento (1967) y o Nuevo Testamento (1969), y dimpués los combinó en un solo volumen de 1300 pachinas en 1981. Pleno de mapas y tablas, la guía conduz a traviés d'os libros d'a Biblia en orden, explicando a historia de cadagún y as influencias politicas que les heban afectau, como tamién información biografica sobre os personaches importants.